Pumas, Cheetahs en Bulle aan die wenkantDie Pumas het die WP in Kaapstad geklop. Foto: Twitter. Die Cheetahs is steeds die enigste onoorwonne span in vanjaar se Curriebekerreeks, maar ná Woensdag se wedstryde blaas die Blou Bulle in die Bloemfonteiners se nekke. Dan het die Pumas ook met die Westelike Provinsie in Kaapstad klaargespeel. Die Laevelders het vyf drieë gedruk om sodoende ’n bonuspunt te verdien. Puntemakers: Pumas: Drieë: Sebastian de Klerk (2), Anele Lungisa, Willie Engelbrecht en Tapiwa Mafura. Doelskoppe: Eddie Fouché (3). Strafskoppe: Fouché (2). WP: Drie: Angelo Davids. Strafskoppe: Kade Wolhuter (2). Ruan Pienaar en Frans Steyn het weer eens uitgeblink – Pienaar is as die speler van die wedstryd aangewys, terwyl Steyn met ’n paar goeie strafkoppe in die kol was. Puntemakers: Cheetahs: Andisa Ntsila, Louis van der Westhuizen en Gideon van der Merwe. Doelskop: Ruan Pienaar. Strafskoppe: Pienaar (2) en Frans Steyn (2). Haaie: Drieë: Fez Mbatha en Dan Jooste. Doelskop: Joaquin Bonilla. Straskop: Bonilla. Morné Steyn duik oor vir ’n drie teen die Leeus in Johannesburg. Foto: GB Jordaan. Die Pretorianers het veral in die tweede helfte vlamgevat met die ervare Morné Steyn wat ’n drie gedruk het en met drie stelskoppogings suksesvol was. Daarteenoor kon die Leeus nog nie een wedstryd in vanjaar se reeks wen nie. Puntemakers: Blou Bulle: Drieë: Strafdrie, James Verity-Amm, Morné Steyn, Muller Uys, Joe van Zyl en Cebo Dlamini. Doelskoppe: Juan Mostert en Steyn (3). Leeus: Drie: Jurich Claasens. Doelskop: James Tedder. Strafskop: Tedder.